**HANKE ALUSDOKUMENT**

|  |  |
| --- | --- |
| Hankija nimi: | Kohila Vallavalitsus |
| Hankija registrikood: | 75018851 |
| Hankija kontakt: | Vabaduse 1, Kohila 79804 Raplamaa; 4894760 |
| Hanke nimetus: | Kohila lasteaed Männi kohtkindla mööbli ostmine koos tarne ja paigaldusega |
| Hanke liik: | Alla lihthanke piirmäära hange |
| Hanke eest vastutav isik: | Ragne Pesur, tel 5556 0048, direktor.manni@kohila.edu.ee  |

Kohila Vallavalitsus kutsub esitama pakkumust hanke **„**Kohila lasteaed Männi kohtkindla mööbli ostmine koos tarne ja paigaldusega**“** vastavalt alusdokumentides sisalduvatele tingimustele järgides riigihangete seaduse §-s 3 sätestatud üldpõhimõtteid.

# ÜLDISED TINGIMUSED

* 1. Hanke eesmärgiks on Kohila lasteaed Männi kohtkindla mööbli hankimine koos tarnega objektile ja paigaldusega objektil, tagades asjade garantii ja muud hanke eesmärgi täitmiseks vajalikud tööd ja toimingud. Mööbel peab olema ohutu, vastama kasutusotstarbele, olema võimalikult vastupidav, kergesti puhastatav ning taluma sagedast puhastust.
	2. Hanke alusdokumendid on:
		1. Käesolevad hanke alusdokumendid koos kõikide lisadega;
		2. Kõik enne pakkumuste esitamise tähtpäeva pakkujatele saadetud selgitused.
	3. Pakkuja kannab kõik pakkumuse ettevalmistamisega ning esitamisega seotud kulud.
	4. Pakkumused tuleb esitada e-posti aadressil direktor.manni@kohila.edu.ee.
	5. Pakkumuse esitamise tähtaeg on 25.aprill 2019 kell 17.00
1. **PAKKUMUS**
	1. Pakkumus tuleb koostada eesti keeles.
	2. Pakkumus peab olema jõus vähemalt 1 kuu pakkumuste esitamise päevast alates.
	3. Pakkumuse maksumus tuleb esitada kogumaksumusena eurodes (EUR) ilma maksudeta.
	4. Pakkuja peab kogumaksumusse arvestama kõikide hanke alusdokumentides, sh projektdokumentatsioonis, toodud tooteühikute ja nende tarne ning paigalduse maksumuse.
	5. Esitatud pakkumus on pakkujale siduv. Pakkumuse koostamisel tuleb lähtuda alusdokumentides esitatud hankija nõuetest. Pakkumus ei või olla mis tahes viisil eksitav ega tingimuslik.
	6. Pakkumuse esitamisega kinnitab pakkuja täielikku nõustumist kõigi alusdokumentides esitatud tingimustega.
	7. Kui hanke alusdokumentides on nimetatud kindlat ostuallikat, protsessi, kaubamärki, patenti, tüüpi, päritolu või tootmisviisi, kui pakkumuse tehnilisele kirjeldusele vastavuse kriteeriumit, tuleb vastavaid viiteid lugeda koos märkega „või sellega samaväärne“. Pakkujal on õigus pakkuda nimetatuga samaväärseid tooteid. Samaväärse toote pakkumise puhul peab toode olema tehnilistelt parameetritelt, materjalide tüübilt ja omadustelt, värvilt, välimuselt jne hankija tingimustele vastav.
	8. Pakkumuse koostamisel peab Pakkuja arvestama kõikide tööde ja abitöödega (k.a need tööd, mis ei ole hanke dokumentides otseselt kirjeldatud), mis on vajalikud Hankija eesmärgi saavutamiseks käesoleva hanke mahus. Juhul, kui hanke dokumentides on esitatud konkreetsed töömahud, on Pakkuja kohustus need kontrollida ning pakkumise maksumuses arvestada kõikide hanke eesmärgi saavutamiseks vajalike tööde ja töömahtudega. Vastuolude või ebaselguse korral on Pakkujal õigus Pakkumise käigus pöörduda Hankija poole selgituste saamiseks.

# TEHNILINE KIRJELDUS

* 1. Hankelepingu eseme tehniline kirjeldus on toodud hanke alusdokumendi **Lisas 1.**

# HANKELEPINGu tingimused

* 1. Hankelepingu projekt on toodud hanke alusdokumendi **Lisas 2**.

# PAKKUMUSTE TAGASILÜKKAMINE

* 1. Hankijal **on õigus** lisaks RHS §116 sätestatud alustele lükata tagasi **kõik pakkumused**, kui:
		1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus) või
		2. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms) või
		3. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

# PAKKUMUSTE HINDAMINE JA PAKKUMUSE EDUKAKS TUNNISTAMINE

* 1. Pakkujal ei tohi olla ajatamata riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kõrvaldab menetlusest eeltoodud tingimusele mittevastava pakkuja.
	2. Käesolevas hankemenetluses võib hankija kasutada pakkumuste kontrollimisel riigihangete seaduses ette nähtud pööratud menetlust. Pööratud menetluse kasutamisel kontrollib hankija eduka pakkumuse esitanud pakkuja maksuvõlgade puudumist.
	3. Hankija tunnistab pakkumuse vastavaks, kui see on kooskõlas hanke alusdokumentides toodud tingimustega
	4. Hankija hindab vastavaks tunnistatud pakkumusi madalaima kogumaksumuse alusel ja tunnistab edukaks madalaima maksumusega pakkumuse.
	5. Kui võrdselt madalaima kogumaksumusega pakkumuse on esitanud mitu pakkujat, siis tunnistatakse edukaks ajaliselt varem esiatatud pakkumus.

# HANKE ALUSDOKUMENDI lisad

Lisa 1: Tehniline kirjeldus (projektdokumentatsioon: spetsifikatsioon, joonised)

Lisa 2: Hankelepingu projekt